તેની વાત સાંભળતી વેળાએ મેડરિટ્સના ચહેરા પર થોડી નાખુશી દેખાઈ આવતી હતી, જ્યારે શિન્ડલર ગર્ભિત સ્મિત સાથે તેની વાત સાંભળી રહ્યો હતો. પોતાનું વક્તવ્ય પૂરું કરતાં પહેલાં જ, કમાન્ડન્ટ ગેટે સહજ રીતે કહી શકે તેમ હતો, કે મેડરિટ્સ ચોક્કસ તેની સાથે આવી જશે, અને શિન્ડલર અસહમત થશે! આ બંને અલગ-અલગ નિર્ણયો વચ્ચે એ કળવું મુશ્કેલ હતું, કે બેમાંથી કોને યહૂદીઓ પ્રત્યે પૈતૃકભાવ હતો? પોતાના યહૂદી કારીગરો સાથે પ્લાઝોવની જેલ છાવણીમાં આવી જવા ઇચ્છુક મેડરિટ્સ? કે પછી યહૂદીઓ પોતાની સાથે એમિલિયામાં જ રહે એવું ઇચ્છનાર શિન્ડલર?